सौर ऊर्जा पंप के लिए आवेदन
टोंक|उद्यान विभागद्वारा 5 एचपी के सोलर पंप सेट के लिए 4 जनवरी से 20 जनवरी 2016 सौर उर्जा पंप के लिए आवेदन आमंत्रित किए गए हैं सहायक निदेशक उद्यान ने बताया कि वर्ष 2015-16 में 5 एचपी के लिए पात्र कृषक जिनके पास एक हैक्टेयर भू-स्वामित्व हो, न्यूनतम दो हजार स्क्वायर मीटर ग्रीन हाउस/ शेडनेट हाउस या न्यूनतम 0.75 हैक्टेयर मे ड्रिप पर सब्जियां, फूल फलोद्यान, कृषि फसल कर रहा हो या न्यूनतम 0.75 हैक्टेयर में मिनी स्प्रिकंलर/स्प्रिंकलर पर उद्यानिकी/कृषि फसल ले रहा हो। कृषक के पास जल संग्रहण ढांचा फार्म पौंड या भूमिगत जल स्त्रोत की व्यवस्था हो, सोलर पंप सेट के लिए पात्र कृषक हैं। उन्होंने बताया कि इस वर्ष ऐसे कृषक जिनके नाम विद्युत कनेक्शन है उनको लागत का 30 प्रतिशत अनुदान दिया जाएगा ऐसे कृषक जिनका नाम कृषि विद्युत कनेक्शन प्राप्त करने के लिए 2015-16 की वरियता सूची में है तथा विद्युत कनेक्शन समर्पित करने को सहमत है ऐसे कृषक को लागत का 75 प्रतिशत अनुदान दिया जाएगा। कृषक आवेदन पत्र के साथ 10 हजार रू. का डीडी जो सदस्य सचिव जिला उद्यान समिति टोंक के पक्ष में हो एवं आवश्यक दस्तावेजों के साथ 4 जनवरी तक लिए जाएंगे
वर्ष 2014-15 के लम्बित आवेदन पत्र कार्यालय में 31 दिसंबर तक ही स्वीकार किए जाएंगे। अनुदान वर्ष 2015-16 के निर्देशों के अनुरूप ही दिया जाएगा। जिन कृषकों ने पूर्व में डीडी वापस ले लिया है वो पुन: नियमानुसार डी.डी. बनवाकर/जिनका डी.डी . कार्यालय में उपलब्ध है अपनी सहमति मय पात्रता के कार्यालय में 31 दिसम्बर तक आवश्यक रूप से भिजवाना सुनिश्चित करें। अधिक जानकारी के लिए इन दूरभाष नंबरों 01432- 244162 पर भी संपर्क कर सकते हैं।
hin_Deva hin_Deva hin_Deva